PTG เจรจาพันธมิตร พัฒนาผลิตภัณฑ์กัญชง คาดเริ่มวางขายปลายไตรมาส 2
นายรังสรรค์ พวงปราง ผู้ช่วยกรรมการผู้จัดการใหญ่ บริษัท …
5 ก.พ. 2564

นายรังสรรค์ พวงปราง ผู้ช่วยกรรมการผู้จัดการใหญ่ บริษัท พีทีจี เอ็นเนอยี จำกัด (มหาชน) หรือ PTG เปิดเผยถึงการที่สำนักงานคณะกรรมการอาหารและยา (อย.) เปิดให้มีการขออนุญาตทำธุรกิจที่เกี่ยวข้องกับกัญชง  ว่า บริษัทได้เจรจากับพันธมิตรที่ได้ยื่นขอใบอนุญาตทำธุรกิจที่เกี่ยวข้องกับกัญชงจากสำนักงานคณะกรรมการอาหารและยา (อย.) แล้ว รวมถึงไปถึงขอความร่วมมือกับวิสาหกิจชุมชนเพื่อปลูกกัญชงมารองรับการพัฒนาผลิตภัณฑ์ต่าง ๆ
สำหรับการพัฒนาผลิตภัณฑ์จากกัญชง บริษัทคาดว่า จะสามารถดำเนินการเพื่อจัดจำหน่ายได้ในปลายไตรมาส 2 หรือต้นไตรมาส 3 ปี 64  โดยผลิตภัณฑ์ทั้งหมดจะถูกนำไปวางจำหน่ายในร้านค้าในเครือของบริษัท ทั้งร้านค้าปลีก ร้านอาหาร และร้านเครื่องดื่ม เช่น MAX Mart ,ร้านกาแฟพันธุ์ไทย ร้านคอฟฟี่เวิลด์ เป็นต้น ที่มีสาขาอยู่ทั่วประเทศ
“แม้จะมีหลายบริษัท ในตลาดหลักทรัพย์ให้ความสนใจในการทำธุรกิจที่เกี่ยวข้องกับกัญชง บริษัทมองถึงการพัฒนาผลิตภัณฑ์ที่เป็นเครื่องดื่ม และอาหาร เป็นหลัก โดยขณะนี้ บริษัท อยู่ระหว่างการหารือกับพันธมิตรที่จะมีใบอนุญาต และมีแผนพัฒนาผลิตภัณฑ์อยู่แล้ว เพื่อให้ทุกฝ่ายเกิดประโยชน์สูงสุด”